ROMÂNIA 
JUDEŢUL TIMIŞ
MUNICIPIUL  TIMIŞOARA
CONSILIUL LOCAL
SERVICIUL PUBLIC CRESE
NR.: 379/06.02.2018


EXPUNERE DE MOTIVE PRIVIND OPORTUNITATEA PROIECTULUI DE HOTARARE

Secțiunea 1
proiect de hotărâre  privind aprobarea nivelului salariilor de bază pentru personalul de specialitate din cadrul Serviciului Public Creșe Timișoara

Secțiunea 2
Respectarea OUG 79/08.11.2017


1. Descrierea situației actuale	
În prezent salariile personalului contractual din cadrul Serviciul Public Creșe Timișoara sunt stabilite conform Legii 153/2017 privind salarizarea personalului plătit din fonduri publice și HCL 270/2017 privind  stabilirea salariilor pentru funcţionarii publici şi personalul contractual  din aparatul de specialitate al Primarului Municipiului Timişoara şi din serviciile publice din subordinea Consiliului Local al Municipiului Timişoara.

2. Schimbări preconizate și rezultate așteptate
Începând cu anul 2018,  conform  OUG 79/2017  pentru modificarea și completarea Legii nr. 227/2015 privind Codul Fiscal și în conformitate cu art.7 alin.(2) din OUG nr.90/2017 privind unele măsuri fiscal-bugetare, modificarea și completarea unor acte normative și prorogarea unor termene, sumele aferente contribuțiilor de asigurări sociale, sau după caz, contribuțiilor individuale  la bugetul de stat, datorate de personalul plătit din fonduri publice , astfel cum sunt stabilite în aplicarea Legii nr.227/2015 privind Codul Fiscal, cu completările si modificările ulterioare, sunt avute în vedere la stabilirea majorărilor salariale ce se acordă în anul 2018 personalului plătit din fonduri publice, astfel contribuțiile aferente salariului brut vor fi suportate în totalitate de angajat. Pentru ca salariul net să rămână la nivelul celui practicat în anul 2017 este necesar ca în anului 2018 să se majoreze salariul brut cu suma aferentă contribuțiilor.  

3. Concluzii
Propunem aprobarea modificării procentuale a salariilor brute ale personalului de specialitate din cadrul Serviciului Public Creșe astfel încât salariul net să rămână la nivelul celui practicat în luna decembrie 2017.

